CELEX: 32016D1030
Language: da
Date: 2016-06-23 00:00:00
Title: Kommissionens gennemførelsesafgørelse (EU) 2016/1030 af 23. juni 2016 om ændring af bilag I til beslutning 2004/211/EF for så vidt angår oplysningerne om Libanon i listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien (meddelt under nummer C(2016) 3778) (EØS-relevant tekst)

25.6.2016   
            
            
               DA
            
            
               Den Europæiske Unions Tidende
            
            
               L 168/17
            
         KOMMISSIONENS GENNEMFØRELSESAFGØRELSE (EU) 2016/1030
   af 23. juni 2016
   om ændring af bilag I til beslutning 2004/211/EF for så vidt angår oplysningerne om Libanon i listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien
   
      
         (meddelt under nummer C(2016) 3778)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, og artikel 19, indledningen og litra a) og b), og
   ud fra følgende betragtninger:
   
               (1)
            
            
               I direktiv 2009/156/EF er der fastsat dyresundhedsmæssige betingelser for indførsel til Unionen af levende dyr af hestefamilien. Det fastsættes bl.a., at indførsel af dyr af hestefamilien til Unionen kun er tilladt fra tredjelande, der har været frie for snive i mindst seks måneder.
            
         
               (2)
            
            
               Ved Kommissionens beslutning 2004/211/EF (3) er der fastsat en liste over tredjelande, eller dele heraf, hvis der anvendes regionalisering, hvorfra medlemsstaterne skal tillade bl.a. midlertidig indførsel, genindførsel efter midlertidig udførsel og import af registrerede heste.
            
         
               (3)
            
            
               Kommissionen suspenderede med vedtagelsen af Kommissionens gennemførelsesafgørelse 2011/512/EU (4) bl.a. indførsel af registrerede heste fra Libanon efter opdagelsen i 2011 af snive. I maj 2016 fremlagde Libanon oplysninger, der dokumenterer, at sygdommen er udryddet, og at vedvarende overvågning af hele populationen af dyr af hestefamilien ikke har ført til opdagelsen af nye tilfælde, siden det sidste tilfælde blev bekræftet den 23. august 2011.
            
         
               (4)
            
            
               Eftersom der er gået mere end seks måneder siden det sidste tilfælde af snive i Libanon, bør midlertidig indførsel, genindførsel efter midlertidig udførsel og import af registrerede heste fra landet tillades. Oplysningerne om Libanon i bilag I til beslutning 2004/211/EF bør derfor ændres i overensstemmelse hermed.
            
         
               (5)
            
            
               Beslutning 2004/211/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I bilag I til beslutning 2004/211/EF affattes oplysningerne vedrørende Libanon således:
   
      
                  »LB
               
               
                  Libanon
               
               
                  LB-0
               
               
                  Hele landet
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —«
               
               
                   
               
            
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 23. juni 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 192 af 23.7.2010, s. 1.
   
      (3)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (4)  Kommissionens gennemførelsesafgørelse 2011/512/EU af 18. august 2011 om ændring af bilag I til beslutning 2004/211/EF for så vidt angår oplysningerne om Bahrain og Libanon i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 214 af 19.8.2011. s. 22).